|  |  |  |
| --- | --- | --- |
| 11.03.2025 | Nr. | 30 |

**Par atvieglojumu staltbriežu medībām**

Izskatot staltbriežu populācijas ierobežošanas lēmumu izpildi dzīvnieku skaita noteikšanas teritoriālajās vienībās, kurās fiksēti būtiski staltbriežu postījumi un pieņemts lēmums par staltbriežu populācijas ierobežošanu trijās medību sezonās pēc kārtas, ir atzīstami par lietderīgiem apsvērumi piemērot atvieglojumus staltbriežu medību organizēšanai, kas saistīti ar 1979. gada Bernes konvencijas par Eiropas dzīvās dabas un dabisko dzīvotņu aizsardzību (turpmāk – Bernes konvencijas) 9. panta pirmās daļas izņēmumiem. Konstatējams, ka atsevišķās medību platībās nav cita apmierinoša risinājuma nopietnu mežaudžu postījumu novēršanai kā atļaut ierobežoti izmantojamu medību līdzekļu izmantošanu staltbriežu medībās, un šāds lokāls izņēmums nekaitēs staltbriežu populācijas izdzīvošanai. Atvieglojuma mērķis ir sekmēt noteiktā staltbriežu nomedīšanas apjoma izpildi un novērst postījumus konkrētās medību platībās, vienlaicīgi nodrošinot medību resursu ilgtspējīgu apsaimniekošanu. Saskaņā ar Bernes konvencijas 9. panta pirmo daļu, Medību likuma 6. pantu, 22.07.2014. Ministru kabineta noteikumu Nr. 421 ”Medību noteikumi” (turpmāk – Medību noteikumu) 10. punktu, pamatojoties uz Valsts pārvaldes iekārtas likuma 17. panta pirmo un trešo daļu:

1. 2024./2025. gada medību sezonā medību iecirkņos, kuros atbilstoši 10.02.2025. gada Valsts meža dienesta rīkojumam Nr. 21 “Par staltbriežu govju medību termiņu” staltbriežu govju medību termiņi ir mainīti līdz 31.03.2025., staltbriežu medībās:

1.1. atļauju izmantot diennakts tumšajā laikā mākslīgus gaismas avotus, nakts redzamības tēmēkļus ar elektronisko palielinājumu vai attēla pārveidošanu, siltumu uztverošos (termālos) tēmēkļus;

1.2. medību vadītājam jānodrošina atvieglojuma izmantošanas dokumentēšana medību pārskatā atbilstoši Medību noteikumu 25.3. un 26. punktā noteiktajam;

1.3. ja staltbriedis nomedīts, izmantojot atvieglojumu, medību vadītājs, reģistrējot informāciju par ievainotu vai nomedītu staltbriedi lietotnē “Mednis”, sadaļā “Piezīmes” norāda informāciju par pielietoto ierobežoti izmantojamo medību līdzekli (gaismas avots, nakts redzamības tēmēklis vai termālais tēmēklis).

 2. Uzdodu virsmežziņiem nodrošināt:

2.1. inženieru medību jautājumos, vecāko mežziņu, mežziņu informēšanu par šo rīkojumu;

2.2. rīkojuma nosūtīšanu medību tiesību lietotājiem, kuru medību platībās ir piemērots atvieglojums;

2.3. rīkojuma izpildes uzraudzību.

3. Uzdodu VMD Medību daļas vadītājam nodrošināt vecāko inspektoru (medību jautājumos) informēšanu par šo rīkojumu.

4. Rīkojuma izpildi kontrolēt Meža resursu pārvaldības departamenta direktoram.

|  |  |  |
| --- | --- | --- |
| Ģenerāldirektors | ŠIS DOKUMENTS IR ELEKTRONISKI PARAKSTĪTSAR DROŠU ELEKTRONISKO PARAKSTUUN SATUR LAIKA ZĪMOGU | A.Purs |
| Zihmanis 67212776ilgvars.zihmanis@vmd.gov.lv |  |
| Rīkojumu nosūtīt: pasts@zm.gov.lv; lvm@lvm.lv; info@lms.org.lv; latma@latma.lv; lmmb@inbox.lvinfo@mezaipasnieki.lv; birojs@zemniekusaeima.lv; losp@losp.lvAr rīkojumu iepazīstināt: virsmežniecības, S.Mūrnieci, N.Knētu, V.Lūsi, J.Mikijanski, I.Pavziniuku |